Mikhaïl Làzarev

L'almiralh Mikhaïl Petròvich Làzarev (en rus: Михаил Петрович Лазарев; 3 de novembre de 1788 – 11 d'abril de 1851) foguèt un comandant de flòta e explorador rus.

 Primièrs ans 
Làzarev nasquèt a Vladímir, e èra un descendent dirècte de l'anciana noblesa russa de la província de Vladímir. En 1800, dintrèt dins l'escòla Navala de Russia.Rodoslovnyi sbornik Russkikh dvorianskikh familii. Tres ans mai tard foguèt enviat a la flòta britanica, ont demorariá per i far de navegacion contunha de cinc ans. De 1808 a 1813, Làzarev faguèt lo servici dins la Flòta de la Baltica. Durant aquel periòde participèt a la guèrra russosuedesa de 1808-1809 e puèi a la Guèrra Pàtria de 1812.

 Carrièra coma explorador 
Làzarev d'en primièr va circumnavegar la Tèrra entre 1813 e 1816, a bòrd del vaissèl Suvórov. L'expedicion partiguèt de Kronstadt per arribar en Alaska. Del temps d'aquel viatge, Làzarev descobriguèt l'atòl de Suvòrov.

Coma comandant de la nau Mirni e amb Fabian Gottlieb von Bellingshausen de segond sus son creuer pel mond lo 1819-1821 (Bellingshausen comandava la Vóstok), Làzarev participèt a la descobèrta de l'Antartida e nombrosas islas. Lo 28 de genièr del 1820 l'expedicion descobriguèt lo continent antartic, e se sarrèt a la còsta de l'Antartida a las coordenades  e i contemplèt los camps de glaç.

En 1822-1825, Làzarev circumnaveguèt pel tresen còp amb la fregata Kreyser, e dirigiguèt una ampla investigacion dins los domenis de la meteorologia e e de l'etnografia.

 Comandaments en temps de guèrra 
En 1826, Làzarev venguèt comandant de la nau Azov, que va navegar en Mediterranèa coma vaissèl insignia del Primièr Escadron Mediterranèu jol comandament de l'amiral Login Heiden e participèt a la batalha de Navarin a 1827. Làzarev Recebèt lo reng de contraamiral per son excelléncia pendent la batalha.

En 1828-1829, foguèt a l'origina del blocatge dels Dardanèls.

En 1830, Làzarev tornèt a Kronstadt e venguèt comandant d'unitats navalas de la Flòta de la Baltica. Dos ans mai tard, foguèt nomenat Cap d'Estat Màger de la Flòta de la Mar Negra.

En febrièr e junh de 1833, amb un escadron a sos òrdres, dirigiguèt una expedicion de la flòta russa a l'estrech del Bosfòr, e signèt lo Tractat d'Unkiar Skelessi amb l'Empèri Otoman. En 1833, Làzarev foguèt nomenat Comandant de la Flòta de la Mar Negra, dels pòrts de la Mar Negra, e tanben governador militar de Sebastòpol e Mikolàiv. Dins lo meteis an foguèt nomenat viceamiral.

 Influéncia e legat 
L'almiral Làzarev foguèt influent sul plan tecnic e coma mentor de joves oficials. Plaidegèt per la creacion d'una flòta impulsada per vapor, mas lo retard tecnic e economic de Russia foguèt un important obstacle per aiçò. Va tanben instruir divèrses comandants de la flòta russa, coma Pàvel Nakhímov, Vladímir Kornílov, Vladímir Istomin e Grigori Butàkov.

Divèrses luòcs an recebut son nom. Se pòdon citar
 Làzarevskoie, Una zòna de la vila de Sotxi
 Làzarev, Un possiólok del territòri de Khabarovsk a Russia
 Un atol de Tuamotu nomenat Mataiva a l'ora d'ara, mas cristianat originalment coma Lazaroff, a l'Ocean Pacific;
 Badia de Làzarev de l'Ocean Antartic;
 Una sarrada de l'Antartida;
 Mar de Làzarev, una mar marginala a l'Ocean Antartic 
 Plataforma de glaç Làzarev;
 Doas estacions antarticas:
 Làzarev;
 Novolàzarevskaia;
 Canal Làzarev de l'Antartida.
 Un crosaire leugièr encargat per l'Armada Imperiala lo 1914, completat e rebatejat coma Krasni Kavkaz après la revolucion.
 Los crosaire sovietic Almirall Lazarev foguèt un creuer de la classa Sverdlov bastit en lo decènni de 1950.
 Lo crosaire de batalha classa Kirov  Frunze passèt a se sonar Almirall Lazarev après la dissolucion de l'Union Sovietica.
Làzarev Moriguèt a Viena e es enterrat amb sos discipols Nakhímov, Kornilov e Istomin a la Cripta dels Amirals de Sebastòpol.Mikhaïl Làzarev Una planeta mendre, lo 3660 Lazarev, descobèrt pel astrònom sovietic Nikolai Txernikh en 1978, pòrta lo sieu nom.Schmadel

 Onors e decoracions 
 Òrde De Sant Jòrdi, classa IV
 Òrde De Sant Vladímir, primièra classa
 Òrde De Sant Alexandre Nevski
 Òrde De l'Aglga Blanca
 Cavalièr de l'Òrde del Banh (Reialme Unit)
 Òrde Militar de Sant Loís (França)

 Referéncias e nòtas 

 Ligams extèrnes 
 Una mapa de la siá expedicion a l'Antartida (en rus) Atencion: totas las datas son en calendari julià

Categoria:Explorator de l'Antartica
Categoria:Naissença en 1788
Categoria:Decès en 1851